title: Museum Néka
text: Ring museum Néka, taler wénten lukisan mawasta Penari sané kakaryanin ring warsa 1990 tur madué ukuruan 143 x 295 cm, lukisan punika kakaryanin olih pelukis Bagong Kussudiardjo. Dané dados koréografer kasub ring Indonésia. Ring Museum Néka, taler wénten makudang-kudang koléksi keris sané mawit saking sajebag wawengkon Indonésia. Wénten keris sané mawit saking jaman kerajan Bali sakadi keris Ki Baju Rantai sané mawit saking Puri Karangasem. Wénten taler keris Ki Gajah Petak sané mawit saking Puri Kanginan Singaraja ring pasisi kaja Bali. Keris-keris sané wénten ring museum punika kaupacarin ring rahina Tumpek Landep. Wangunan museum Néka nyihnayang wangunan khas Bali, lukisan ring museum puniki wénten langkungan saking 300 lukisan.